|  |
| --- |
| Sagsnr.:  2017 - 12561  Dato:  26. august 2019 |

Til rette vedkommende

## Revideret forløbsbeskrivelse

## *Rehabilitering og undervisning af børn og unge med tidligt konstateret høretab 0-18 år*

I 2015 udgav Socialstyrelsen forløbsbeskrivelsen *Rehabilitering og undervisning om børn og unge med tidligt konstateret høretab 0-18 år*. Socialstyrelsen har netop revideret forløbsbeskrivelsen med henblik på at opdatere publikationen med nyeste viden på området.

Den reviderede forløbsbeskrivelse indeholder udvalgt viden om virksomme og lovende indsatser, der er centrale for børn og unge i alderen 0 - 18 år med tidligt konstateret høretab. Forløbsbeskrivelsen har et særligt fokus på indsatser og viden, der kan understøtte koordinering og vidensdeling i komplekse borgerforløb.

Gruppen af børn og unge med tidligt konstateret høretab er oftest meget lille, og fagligt personale i kommunerne møder sjældent disse børn og unge. Der er derfor et begrænset grundlag i de enkelte kommuner for at opbygge og vedligeholde viden om de højt specialiserede indsatser, der skal til for at hjælpe børn og unge med tidligt konstateret høretab.

Forløbsbeskrivelsen er revideret i samarbejde med Styrelsen for Undervisning og Kvalitet, Sundhedsstyrelsen, KL, Danske Regioner samt centrale faglige eksperter og interessenter, udvalgte kommuner og leverandører samt relevante bruger- og interesseorganisationer.

Den reviderede forløbsbeskrivelse kan downloades på [Socialstyrelsens hjemmeside for National Koordination](https://socialstyrelsen.dk/tvaergaende-omrader/national-koordination).

Vi vil gerne bede jer om, at videreformidle forløbsbeskrivelsen til relevante samarbejdspartnere.

##### Hvad er en forløbsbeskrivelse?

Socialstyrelsen udarbejder forløbsbeskrivelser, når Socialstyrelsen vurderer at der er behov for det, og når der er tilstrækkelig sikker viden om den specialiserede indsats på et område. En forløbsbeskrivelse revideres ca. 3 år efter udgivelse, hvor formålet er at tilføje ny viden indenfor området.

En forløbsbeskrivelse indeholder faglige anbefalinger til kommunerne. Anbefalingerne omhandler borgerens forløb, herunder hvem der gør hvad og hvornår, samt hvilke kompetencer der kan være relevante at inddrage undervejs. Formålet er blandt andet at gøre borgernes forløb så virkningsfulde som muligt. Socialstyrelsens anbefalinger fremgår forrest i forløbsbeskrivelsen.

Forløbsbeskri­velsen bygger på aktuelt bedste viden og praksiserfaring, og beskriver det gode forløb, som omfatter både sociale, sundhedsmæssige og undervis­ningsmæssige indsatser.

Forløbsbeskrivelsen er vejledende og udgør et fagligt redskab, som kommunerne kan støtte sig til, når de møder børn og unge i målgruppen.

Med forløbsbeskrivelsen får kommunerne et styrket vidensgrundlag, hvorudfra der kan tilrettelægges et sammenhængende og virkningsfuldt forløb.

##### Hvem henvender forløbsbeskrivelsen sig til?

Forløbsbeskrivelsen henvender sig primært til kommunale ledere med ansvar for planlægning, tilrettelæggelse og udførelse af indsatser til børn og unge i målgruppen.

Forløbsbeskrivelsen vil også være relevant for fagpersoner, som arbejder med målgruppen, barnet eller den unges pårørende og nærmeste netværk.

Har I spørgsmål til forløbsbeskrivelsen, er I velkomne til at kontakte faglig leder Morten Kurth på [mhk@socialstyrelsen.dk](mailto:mhk@socialstyrelsen.dk)

Venlig hilsen

**Henrik Frostholm**

Kontorchef

Socialtilsyn og National Koordination

Mobil +45 41 93 25 69

[hef@socialstyrelsen.dk](mailto:hef@socialstyrelsen.dk)

cid:image001.png@01D4DAF9.BCE20D30

Telefon +45 72 42 37 00

[www.socialstyrelsen.dk](http://www.socialstyrelsen.dk/)

[*Sådan behandler vi dine personoplysninger*](https://socialstyrelsen.dk/om-os/organisation/persondatapolitik)